Diari Oficial de la Generalitat Valenciana


Sumari del DOGV 5526, del 04-06-2007 (2007/7015)

Informació pública de l'alternativa tècnica del programa d'actuació integrada per al desenvolupament de l'àmbit de sòl no urbanitzable comú del Polígon Cadastral 5 de Favara, denominat «Les Valls de Favara».
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5526

Data del DOGV
:   04-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7015


Data del document
:   25-05-2007

Organisme emissor
:   Paival Promociones, SL

Tipus de document
:   Informació Pública

Informació pública de l'alternativa tècnica del programa d'actuació integrada per al desenvolupament de l'àmbit de sòl no urbanitzable comú del Polígon Cadastral 5 de Favara, denominat «Les Valls de Favara». [2007/7015]  
El Ple de l'Ajuntament de Favara, en la sessió del dia 29 de gener del 2007, va acordar la gestió indirecta per al desenrotllament de l'àmbit de sòl no urbanitzable comú del Polígon Cadastral 5 del municipi de Favara, denominat sector «Les Valls de Favara», i aprovar les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenrotllament de l'esmentat sector, les quals van ser publicades en el Butlletí Oficial de la Província de València número 46, de data 23 de febrer del 2007, així com enviada per a la seua publicació en el Diari Oficial de la Unió Europea en data 5 de març del 2007, data a partir de la qual comença a comptar el termini de tres mesos per a la presentació de les propostes.  
La mercantil Paival Promocions, SL, amb domicili en Quart de Poblet (València), A-3 Madrid-València, km 343, 46439, ha formulat, a l'empara del que preveu la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), alternativa tècnica de programa d'actuació integrada l'àmbit d'actuació del qual és el sector de sòl no urbanitzable comú del Polígon Cadastral 5 de Favara, denominat «Les Valls de Favara» de l'esmentat municipi.  
Paival Promociones, SL, en qualitat d'aspirant a agent urbanitzador de l'esmentat programa d'actuació integrada, comunica a través d'aquest anunci, que exposarà al públic, els documents de l'alternativa tècnica formulada, que es compon de:  
- Memòria justificativa del programa d'actuació integrada.  
- Document de justificació de la integració territorial.  
- Pla parcial.  
- Projecte d'urbanització.  
- Estudi d'impacte ambiental.  
- Informe de sostenibilitat.  
L'esmentada alternativa tècnica serà protocol·litzada en la notaria d'Elena Sánchez Calvo, amb domicili en l'avinguda Font Menor, 2-1r, 46549, de Simat de la Valldigna (València), el dia 5 de juny del 2007, i se n'ha depositat còpia en l'Ajuntament de Favara, situat en la plaça Sant Antoni, número 1, 46523 de Favara.  
En aplicació del que establix l'article 134 de la LUV, en relació amb l'article 293 del ROGTU, procedix sotmetre el mencionat programa amb tota la documentació annexa, a un període d'exposició al públic per un termini d'un mes des de la publicació de l'esmentat anunci en el Diari Oficial de la Comunitat Valenciana (DOCV). Durant el dit termini la referida documentació, així com l'expedient administratiu, podran ser consultats, sol·licitar còpia o exhibició de l'acta de protocol·lització dels documents referenciats i presentar al·legacions o suggeriments, en l'esmentada notaria en horari de 09.30 a 14.00 hores, telèfon 76 274 28 51, o bé, en la Secretaria de l'Ajuntament de Favara, telèfon 28 937 15 86.  
D'altra banda, en compliment de la Llei 9/2006, de 28 d'abril, sobre l'avaluació dels efectes de determinats plans i programes en el medi ambient, durant un termini de 45 dies, a comptar de la publicació de l'anunci en el Diari Oficial de la Comunitat Valenciana, es podran formular al·legacions i suggeriments a l'informe de sostenibilitat.  
Les proposicions juridicoeconòmiques han sigut presentades durant el termini de tres mesos a partir del dia 5 de març del 2007, data d'enviament de l'anunci de concurs al Diari Oficial de la Unió Europea (DOUE). L'acte d'obertura de pliques tindrà lloc en la seu de l'Ajuntament de Favara, amb caràcter posterior a la presentació d'estes.  
En aplicació de l'article 134.4 de la LUV, amb caràcter previ a la presentació de l'alternativa tècnica i documentació annexa en l'esmentada notaria, esta mercantil ha procedit a la remissió dels distints avisos als titulars cadastrals inclosos en l'àmbit d'actuació.  
En aplicació del que establix l'article 296.4 del ROGTU, procedix avisar els titulars cadastrals desconeguts o d'ignorat parador, els quals són:  
- Josefa España Ramírez, polígon 5, parcel·la 99.  
- Víctor Borrás Mafé, polígon 5, parcel·les 100 i 101.  
- José María Vallterra Musoles, polígon 5, parcel·les 108, 113, 214, 236, 238 i 10  
€ Rosa Bixquert Hernández, polígon 5, parcel·la 159.  
- José Giner Mascarell, polígon 5, parcel·la 216.  
- Alfredo Sapiña Bertomeu, polígon 5, parcel·la 225.  
- Sr. Rubio Sala, polígon 5, parcel·la 315.  
Tot això, es comunica només als efectes del seu coneixement per part dels que consten en el cadastre com a titulars de drets afectats per l'actuació proposada.   
Favara, 25 de maig de 2007.- Els administradors mancomunats: Santiago Pérez Munt i Juan José Buj Torró.